Opel
<s>Opel (njemački: Opel Automobile GmbH) je njemačka automobilska kompanija sa sjedištem u Rüsselsheimu u konurbaciji Frankfurt Rajna-Majna.</s>

<s>Opel je jedna od najstarijih kompanija tog tipa, koja je od 1929. do 2017. bila u vlasništvu američkog General Motorsa, tad ju je preuzela francuska Groupe PSA, a od 2021. je vlasništvo multinacionalne korporacije Stellantis (Fiat Chrysler, PSA).</s>

<s>Historija</s>

<s>Kompanija Opel je osnovana 1898. kad su petorica braće Opel započela pretvaranje tvornice bicikla i šivaćih mašina Adama Opela (1837.-95) u pogon za proizvodnju automobila.</s><s>Njihova tvornica je izrasla u industrijski kompleks koji je prije Drugog svjetskog rata proizveo više automobila od svih drugih 
evropskih proizvođača.</s>

<s>Prvi automobil koji su braća proizvela bio je - Lutzmann, kog su brzo prestali proizvoditi.</s><s>Prvi uspješni model dvotaktni Darracq kompanija je prezentirala 1902.</s>

<s>Kompanija Opel bila je jedan od pokretača razvoja automobilske industrije.</s><s>Kad im je 1911. pogon uništen u požaru, braća su bila prisiljena krenuti od nule, manu su iskoristili kao priliku da svoj novi pogon opreme najmodernijom i najefikasnijom proizvodnom linijom.</s>

<s>Od 1913. počeli su proizvoditi kamione, čija im je proizvodnja nakon poraza Njemačkog Carstva u Prvom svjetskom ratu ispočetka bila ograničena.</s><s>Zbog tog su se koncentrirali na proizvodnju osobnih automobila i povećali produktivnost kao prvi njemački proizvođač koji je usvojio efikasni model rada na traci.</s>

<s>Jedan od njegovih najuspješnih modela u tom periodu bio je sportski dvosjed Laubfrosch, zvan žaba, zbog najčešće zelene boje.</s>

<s>Hiperinflacija i Velika ekonomska kriza 1920-ih prisilili su porodicu Opel da se odrekne kontrole nad tvrtkom, i proda je američkom General Motorsu 1929.</s><s>Nakon tog je izbacio svoje vrlo uspješne modele Olympia, Kapitän.</s>

<s>Nakon poraza Trećeg Reicha (Njemačke) u Drugom svjetskom ratu, Opel je dio svojih pogona u Brandenburgu u kom je proizvodio kamione Blitz izgubio od Sovjetskog Saveza, koji ih je zapljenio za reparaciju.</s><s>Brzo se oporavio za Njemačkog ekonomskog buma i izrastao u jednu od najvećih industrijskih kompanija u Evropi.</s>

<s>Opel danas proizvodi oko 1 / 4 svih njemačkih automobila i izvozi uglavnom u druge evropske zemlje i Južnu Afriku.</s>

<s>Opel ima brojne filijale po čitavom svijetu koje proizvode njihove (ili sklapa) automobile ili dijelove za njih, od najpoznatijeg britanskog Vauxhalla, do pogona u Španjolskoj, Poljskoj i Mađarskoj.</s>

<s>Opel je između 1977. - 1992. imao pogon IDA Opel u jugoslavenskoj Kikindi.</s>

<s>Izvori</s>

<s>Vanjske veze 
 
 Službene stranice 
 Opel AG German company na portalu Encyclopædia Britannica</s>

<s>Njemački proizvođači automobila
Kompanije</s>

